Likumprojekts

**Grozījumi** [**Uzturlīdzekļu garantiju fonda likumā**](http://likumi.lv/doc.php?id=90435)

Izdarīt [Uzturlīdzekļu garantiju fonda likumā](http://likumi.lv/doc.php?id=90435) (Latvijas Republikas Saeimas un Ministru Kabineta Ziņotājs, 2004, 14.nr.; 2009, 14.nr.; Latvijas Vēstnesis, 2009, 200.nr.; 2011, 95.nr.; 2012, 6., 190.nr.) šādus grozījumus:

1. Aizstāt 8.panta ceturtajā daļā vārdu "laikrakstā" ar vārdiem "oficiālajā izdevumā".

2. Izteikt pārejas noteikumu 7.punkta 2., 3. un 4.apakšpunktu šādā redakcijā:

"2) no 2014.gada 1.janvāra līdz 31.decembrim par katru bērnu no viņa piedzimšanas līdz septiņu gadu vecuma sasniegšanai – 56,91 *euro* un par katru bērnu no septiņu gadu vecuma sasniegšanas līdz 18 gadu vecuma sasniegšanai – 64,03 *euro*, bet ne vairāk par tiesas nolēmumā noteikto, kā arī nepārsniedzot apmēru, ko noteicis Ministru kabinets atbilstoši [Civillikuma](http://likumi.lv/doc.php?id=225418) 179.panta piektajai daļai;

3) no 2015.gada 1.janvāra līdz 31.decembrim par katru bērnu no viņa piedzimšanas līdz septiņu gadu vecuma sasniegšanai – 64,03 *euro* un par katru bērnu no septiņu gadu vecuma sasniegšanas līdz 18 gadu vecuma sasniegšanai – 71,14 *euro*, bet ne vairāk par tiesas nolēmumā noteikto, kā arī nepārsniedzot apmēru, ko noteicis Ministru kabinets atbilstoši [Civillikuma](http://likumi.lv/doc.php?id=225418) 179.panta piektajai daļai;

4) no 2016.gada 1.janvāra līdz 31.decembrim par katru bērnu no viņa piedzimšanas līdz septiņu gadu vecuma sasniegšanai – 71,14 *euro* un par katru bērnu no septiņu gadu vecuma sasniegšanas līdz 18 gadu vecuma sasniegšanai – 78,26 *euro*, bet ne vairāk par tiesas nolēmumā noteikto, kā arī nepārsniedzot apmēru, ko noteicis Ministru kabinets atbilstoši [Civillikuma](http://likumi.lv/doc.php?id=225418) 179.panta piektajai daļai."

Likums stājas spēkā 2014.gada 1.janvārī.

Tieslietu ministrs

Jānis Bordāns